Status på udvalgte sagstyper i Teknik og Miljø - til efterretning 
Sagsfremstilling 
3.      Status på udvalgte sagstyper i Teknik og Miljø - til efterretning  
                                                                                                                        Åbent 
Sagsnr.: 326-2014-90204       J.nr.: 01.00.00            Ruben Hansen.: 326-2014-217327 
  
[adresse] 
Teknik og Miljø fremlægger til udvalgets orientering kvartalsvis status på udvalgte sagsområder i Teknik og Miljø. 
Det drejer sig om: 
  
Bilag 1: 
· Byggesager (inkl. sagsbehandlingstider) 
· Landzonesager (Planloven) 
· Bygge- og beskyttelseslinjer (Naturbeskyttelsesloven) 
· § 3-sager (Naturbeskyttelsesloven) 
· Landbrugsgodkendelser 
· Virksomhedsgodkendelser. 
  
Bilaget indeholder dels en oversigt for byggesagsområdet med hhv. resultat for sagsbehandlingstider på 
byggesager og antal indkomne sager/afgørelser, dels en oversigt over antal indkomne og afsluttede sager for 
ovennævnte øvrige sagsområder inden for kvartalet. "Afsluttede sager" indbefatter både sager, hvor der er truffet en 
afgørelse og sager, som er sagsbehandlet og afsluttet uden en afgørelse efter pågældende lovgivning. Det kan 
eksempelvis være i tilfælde, hvor anden lovgivning er til hinder for det ansøgte. 
  
Bilag 2: 
· Status og prioritering af kommuneplantillæg og lokalplaner. 
  
Bilaget indeholder en vejledende oversigt med den aktuelle status på kommuneplantillæg og lokalplaner med 
angivelse af forslag til prioritering af planforslagene. Verserende planer er angivet med fremhævet tekst. 
  
Et kommuneplantillæg udarbejdes, når der er grund til at ændre eller præcisere kommuneplanen og i de tilfælde, 
hvor et lokalplanforslag ikke er i overensstemmelse med kommuneplanen. 
En kommuneplan har som udgangspunkt ikke direkte retsvirkning for borgerne, men kommunalbestyrelsen har pligt 
til at virke for kommuneplanens gennemførelse. Det vil sige, at kommunalbestyrelsen både i sin faktiske og i sin 
retlige virksomhed (fx lokalplanlægning) skal arbejde for, at kommuneplanens bestemmelser omsættes til 
virkelighed. Kommuneplantillæg er omfattet af en lovbestemt procedure (jf. planlovens kapitel 4). 
  
En Lokalplan regulerer fremtidige forhold og gælder for et lokalområde i kommunen, typisk en bydel eller et lokalt 
afgrænset område. Lokalplanen indeholder – i det omfang, der er hjemmel til planens bestemmelser – en regulering 
af udstykning, bebyggelse, anvendelse af bebyggelse og ubebyggede arealer mm., der er direkte bindende for 
ejere, lejere og brugere af området. Der er ikke knyttet nogen handlepligt til en lokalplan. I planloven skelnes mellem 
kommunes ret til at udarbejde et lokalplanforslag for et område og kommunens pligt til at tilvejebringe en lokalplan 
ved fx større bygge- eller anlægsarbejder. Lokalplanlægning er også omfattet af en lovbestemt procedure (jf. 
planlovens kapitel 5). 
  
BEHANDLING 
Teknik- og Miljøudvalget. 
  
INDSTILLING 
Teknik- og Miljøchefen indstiller, at vedlagte status tages til efterretning. 
  
ØKONOMISKE KONSEKVENSER 
Ingen økonomiske konsekvenser for Kalundborg Kommune. 
  
  
Bilag 
  
  
  
  
  
Teknik- og Miljøudvalgets møde den 1. september 2014: 
Udvalget vedtog at tage sagen til efterretning. 
Bilag 1 - Status på udvalgte sagstyper i Teknik og Miljø, 2. kvartal 
2014 
326-2014-219136 
Bilag 2 - Status Kommuneplantillæg og lokalplaner, september 
2014 
326-2014-219141 
